13/03/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Resolución número 8888/2019 de data 11/03/2019 de aprobación das Bases da X edición do Concurso de Viñetas “Sen Fronteiras”, Muller e Migrante. Ano 2019

O obxecto do certame é empregar a viñeta, ou tira de viñetas (como máximo 6 viñetas) para reflexionar, concienciar, visibilizar e mudar mentalidades da cidadanía en xeral e da poboación adolescente en particular, sobre a dobre discriminación e o empoderamento das mulleres migrantes (emigrantes, inmigrantes, refuxiadas e retornadas) polos seus códigos culturais, etnia, relixión, nacionalidade, etc. Poderán participar todas as persoas físicas, con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante/s só poderá presentar unha única obra orixinal e inédita, escrita en galego e non premiada con anterioridade. Non poderán participar as persoas que fosen premiadas con anterioridade neste concurso. Os traballos presentados versarán principalmente sobre: -Os seus códigos culturais. Analizando as tradicións, relacións sociais, familiares e a educación. -A súa relixión. Reflexionando sobre o concepto das mulleres segundo as diferentes relixións e o seu papel social. -A súa etnia. Investigando sobre etnias minoritarias e o papel social das mulleres. B) Empoderamento. Reflexionando sobre a participación social das mulleres migrantes na vida pública e a súa contribución á sociedade de acollida. Os textos empregados deberán respectar os principios da lexislación vixente en políticas de igualdade de xénero e de prevención da violencia de xénero. A viñeta poderá presentarse en formato, como mínimo DIN A5 e como máximo en DIN A4. A historia poderá estar composta por unha viñeta ou por un máximo de seis viñetas cun fío condutor. Poderá empregarse a técnica libre. A execución do traballo poderá ser manual ou dixital. A obra presentarase en soporte físico de papel. A obra non poderá ir asinada co nome. O idioma empregado será o galego. Poderase participar en dúas categorías: CATEGORÍA A (idades comprendidas entre os 12 e 14 anos) Outorgaranse primeiro, segundo e terceiro premio. Primeiro premio: consistirá nun iPAD e unha colección de cómics Segundo e terceiro premio: consistirá nunha TABLET e unha colección de cómics CATEGORÍA B (idades comprendidas entre os 15 e 18 anos) Outorgarase primeiro, segundo e terceiro premio. Primeiro premio: consistirá nun iPAD e unha colección de cómics Segundo e terceiro premio: consistirá nunha TABLET e unha colección de cómics As persoas premiadas poderán recibir na entrega de premios un recordo da súa participación no concurso. A Deputación reserva o dereito a facer uso das obras, o que implica a cesión dos dereitos de autora ou autor para que a institución poida empregalas en calquera campaña de sensibilización e información das actividades da Deputación da Coruña relacionadas co fomento da igualdade de xénero. Prazo: o prazo de admisión de obras ábrese o día seguinte á publicación das presentes bases no BOP e péchase aos 30 días naturais. Forma de presentación: os traballos entregaranse nun sobre pechado (1); no exterior do sobre indicarase X Concurso de Viñetas “SEN FRONTEIRAS”, MULLER E MIGRANTE, a categoría na que se presenta (categoría A para persoas de entre 12 e 14 anos e categoría B para persoas entre 15 e 18 anos) e un pseudónimo como identificador do traballo. Dentro deste sobre irán o traballo e un sobre pechado (2) co pseudónimo no exterior. No seu interior a folla de aceptación dos compromisos e autorización de datos de carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña (avda. Porto da Coruña 2, 15003 A Coruña) ou consonte co establecido no art. 16.4 da Lei 39/2015, do 1 de outubro, do procedemento administrativo común das administracións públicas, polo que se indicará no exterior do sobre: X Concurso de Viñetas “SEN FRONTEIRAS”, MULLER E MIGRANTE, Deputación da Coruña. O xurado estará presidido pola deputada da Área de Benestar Social, Educación e Políticas de Igualdade de Xénero e formarán parte del, ademais desta, persoal do Servizo de Acción Social, Cultural e Deportes e unha persoa de recoñecido prestixio no eido do deseño gráfico, nomeados por ela. Actuará como secretario o da Corporación ou persoa funcionaria en quen delegue, que será a encargada de abrir o sobre das obras que resulten finalistas. O xurado actuará en pleno e será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. A concesión do premio darase a coñecer a través dos distintos medios de comunicación. A entrega de premios celebrarase baixo as directrices da Deputación e avisarase ás persoas gañadoras cunha semana de antelación. Non se devolverán os traballos presentados e non premiados. A partir do día seguinte á concesión do premio polo xurado, os traballos non premiados poderán ser destruídos. A participación nesta convocatoria supón a total aceptación destas bases. A Coruña, 11 de marzo de 2019 O presidente O secretario Valentín González Formoso José Luís Almau Supervía CATEGORÍA A (12-14 anos)  B (15-18 anos)  DATOS DA PERSOA PARTICIPANTE Outros datos: ( ) Achégase fotocopia do DNI ( ) A participación nesta convocatoria supón a total aceptación das bases. Lugar e data______________________________________________________ (sinatura da persoa participante) Don/Dona____________________________________________________________________ con DNI __________________ como pai/nai ou titor/a de________________________________________________________________________________ 1.- Autorizo a participación do meu/miña fillo/a no X Concurso de viñetas “Sen fronteiras” Muller e Migrante.2.- Autorizo á Deputación da Coruña para que empregue os datos de carácter persoal e imaxes así como o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero.3.- Logo de ler a información en materia de protección de datos que figura a continuación na ficha, consinto expresamente o tratamento dos datos persoais que constan nel. Lugar e data__________________,_____ de __________________ de 2019. Asinado (pai, nai, titor/a legal) Os datos subministrados nesta ficha teñen a finalidade de poder desenvolver o X Concurso de viñetas “Sen fronteiras” Muller e Migrante, no que vostede participa e están protexidos pola Lei Orgánica 3/2018, do 5 de decembro de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña. A lexitimación para o tratamento dos datos persoais contidos nesta solicitude é o consentimento que a persoa asinante outorga á Deputación Provincial coa súa sinatura. No caso de que sexa denegado o consentimento para o tratamento dos datos persoais, non se poderá ter acceso ao Concurso por imposibilidade de tramitar a solicitude O destinatario dos datos é a Deputación provincial que non cederá datos a terceiros, agás obriga legal. Os datos facilitados conservaranse ata a finalización do X Concurso de viñetas “Sen fronteiras” muller e Migrante. Ten vostede os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade deles en calquera momento. Estes dereitos poderán exercerse perante as oficinas centrais da Deputación, na Av. Porto da Coruña, 2, 15003 a Coruña, ou dirixindo un correo a delegadodeprotecciondedatos@dacoruna. gal. Pode consultar a politica de privacidade da Deputación no enderezo: //www.dacoruna. gal/avisos/politica-privacidade